hu en en en en en en en en en en en en en en en en en en en en en en en en en hu es hu pl hu en hu en en es hu hu en hu en hu en hu hu km hu hu km hu km hu hu hu hu km cs en hu km hu en hu hu km hu en en hu hu km de sv hu hu km de sv hu km hu hu hu de en km km km en en km km km en sk km km km en en en en en en en en en en
Szaxofonos, zeneszerző és producer, Magyarország smooth jazz nagykövete.
A szaxofonos, zeneszerző és producer 2013-ban “Frappé” című dalával megnyerte a Zuglói Smooth Jazz Klub által szervezett 1. Smooth Jazz Dalverseny fődíját. 2014-ben pedig a 90.9 Jazzy Rádió VII. Jazzy Jazz Dalversenyének fődíjasa lett “Friendship” című szerzeményével, amely a szakmai zsűri döntése alapján a legjobb hangszerelésért járó különdíjat is megkapta. Szintén ebben az évben zenésztársaival a VeszprémFest nagyszínpadán lépett fel a világhírű, brit The Brand New Heavies előzenekaraként.
2015-ben jelent meg “One” című debütáló nagylemeze, mely a smooth jazz műfaj őshazájában az Egyesült Államokban a legendás JazzTrax rádió az év legjobb lemezeit és dalait összefoglaló TOP 25-ös listáján a 10. helyre került fel.
2016-ban megalapította saját borfesztiválját a Zolbert Jazz & Wine Fest-et, mely a neszmélyi borvidék kulturális életét építi, teljesen új megközelítést behozva a hazai fesztiváléletbe.
2017-ben jelent meg második albuma az “Inside Out”, melyen 12 instrumentális kompozíció mellett, helyet kapott Takács Nikolassal közös dala a “Miami Nights” is.
Legújabb, 17 dalt tartalmazó, élő koncertlemeze a "Live", melyet egy 10 fős nagyzenekarral rögzített, 2018. március 30-án jelent meg.
2019-ben a Paloznaki Jazzpiknik nagyszínpadán lépett fel zenekarával a legendás szaxofonos, Maceo Parker előzenekaraként.
2020 áprilisában debütált "Live" című koncertfilmje, melyet a 90.9 Jazzy Rádió mutatott be online streaming segítségével.
2022 áprilisában jelent meg harmadik stúdióalbuma, a "Focus". 12 dalt tartalmazó lemezén olyan kiváló vendégművészek közreműködnek, mint Adam Hawley (USA), Kim Scott (USA), Kayla Waters (USA), Oli Silk (UK), Balage (USA) és Peet a Peet Projectből.
A művész által képviselt zenei irányzat az instrumentális popzene színes palettáját idézi, a smooth jazz, a funk és a soul műfajok egyedülálló ötvözeteiként, amelyekben a szenvedélyes és pozitív hangulatok modern hangszerelésekben szólalnak meg.
Produkciója az elmúlt 9 évben több, közel 200 koncertet adott.
A korábbi koncertek listája ITT érhető el.
ZOLBERT HANGSZEREI ÉS FELSZERELÉSEI:
Fúvókák: Beechler HR (vintage) #7S, Pomarico HR (vintage) #6
Nád: Marca Jazz (vágatlan) #3
ALTSZAXOFON: King Super 20
Fúvókák: Beechler Diamond S6S, Beechler Bellite (vintage) #7, #8
Szorítók: Rampone & Cazzani NoLig, Ishimori Woodstone (GP)
Nád: Marca Jazz (vágott) #3
TENORSZAXOFON: Rampone & Cazzani R1 Jazz (ezüstözött)
Pipák: R&C "XX" (SP), R&C "Traditional" (SP)
Fúvókák: AM (Arnold Montgomery) Katana #7*, Saxscape "Fat Cat" .102
Szorítók: Saxxas (SP), Rampone & Cazzani NoLig
Nád: Marca Jazz (vágatlan) #3
BARITONSZAXOFON: Keilwerth New King
Fúvóka: Berg Larsen (ebonit) 100/2
Nádak: Marca Jazz (vágatlan) #2.5 és #3
Nád: Marca American Vintage (vágatlan) #2.5
SZAXOFON MIKROFON: Sennheiser e908 csiptetős mikrofon
FÜLMONITOR: Sennheiser G4 vezeték nélküli rendszer,
Sennheiser IE 40 Pro fülhallgató
KONFERÁLÓ MIKROFON: Sennheiser E 845-S
ZOLBERT RAMPONE & CAZZANI ENDORSER
ZOLBERT MARCA NÁD ENDORSER
WEBSITE IS POWERED BY
Zolbert I info@zolbertmusic.com I +36-70-635-3055
© Zolbert - 2022 All rights reserved.